**Izvadak iz**

**Z A P I S N I K A**

s  59. sjednice Školskog odbora VII. osnovne škole Varaždin održane elektronskim putem, radi potrebe žurnog i neodgodivog postupanja.

Početak elektronske sjednice: 4.9.2020. u 12,00 sati

Završetak  elektronske sjednice:  4.9.2020. do 24,00 satI

**Sjednici su se odazvali**:  Valentina Vrbanić, Nikola Sedlar, Karmela Ožinger, Julijana Petrina, Darinka Bunić

**Konstatacija predsjednika da sjednici prisustvuje dovoljan broj članova Školskog odbora.**

Predsjednik Školskog odbora Nikola Sedlar sazvao je sjednicu sukladno članku 47. Statuta VII. osnovne škole Varaždin  elektronskim putem, zbog žurnosti, te je predložio slijedeći

**Dnevni red:**

**1. Prihvaćanje zapisnika s prošle 58. sjednice Školskog odbora održane 27.8.2020. godine**

**2. Davanje suglasnosti na ponudu krušnih proizvoda, svježeg peciva i kolača u školskoj godini 2020./2021. – jednostavna nabava 6-2020**

**3. Davanje suglasnosti za ponudu ručkova za   školsku godinu 2020./2021.- jednostavna nabava 7-2020**

**4. Davanje suglasnost ravnatelju škole za sklapanje Ugovora o radu sa Sanjom Habek, učiteljicom njemačkog jezika na neodređeno nepuno radno  vrijeme, 27 sati tjedno**

**5. Donošenje Pravilnika o radu školske knjižnice**

**6. Imenovanje knjižničnog odbora VII. osnovne škole Varaždin**

**7. Ostala pitanja.**

Dnevni red se prihvaća jednoglasno.

**AD/1.**

Prelazi se na prvu točku dnevnog reda – **Prihvaćanje zapisnika s prošle 58. sjednice Školskog odbora  održane 27.8.2020. godine**

**Zapisnik se prihvaća u cijelosti bez primjedbi.**

**AD/2.**

Prelazi se na drugu točku dnevnog reda - **Davanje suglasnosti na ponudu krušnih proizvoda, svježeg peciva i kolača u školskoj godini 2020./2021. – jednostavna nabava 6-2020**

VII. osnovna škola Varaždin provela je jednostavnu nabavu za nabavu krušnih proizvoda, svježeg peciva i kolača za razdoblje 7.9.2020. do 31.8.2021. godine. Procijenjena vrijednost predmeta nabave iznosi 32.000,00 kuna bez PDV-a. Pozive  za dostavu ponuda Škola je poslala na tri gospodarska subjekata  te objavom na web stranici Škole.

- EKOS PEKARNICA d.o.o. V.Nazora 2, Varaždin

- PEKARA KLAS , TRNOVEC BARTOLOVEČKI, Šemovec, Koprivnička ulica 97

- PEKARA MLINČEK, Pavlinska 5, VARAŽDIN

Zaprimljene su dvije ponude

- Vindija d.d.  Varaždin, Međimurska 6

- EKOS PEKARNICA d.o.o. V.Nazora 2, Varaždin

Povjerenstvo odabire  ponudu od ponuditelja  Vindije d.d. Varaždin, Međimurska 6   po cijeni od  31.570,90 kn bez PDV-a

Ravnatelj traži suglasnost članova Školskog odbora da se sa odabranim ponuditeljem  Vindija d.d. Varaždin, Međimurska 6  sklopi ugovor sukladno ponudi i dokumentaciji nabave.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno prihvaća prijedlog ravnatelja i donosi Odluku da se sklopi Ugovor sa ponuditeljem Vindija d.d. Varaždin, Međimurska 6, za nabavu krušnih proizvoda, svježeg peciva i kolača u školskoj godini 2020./2021.**

**AD/3.**

Prelazi se na treću točku dnevnog reda - **Davanje suglasnosti na ponudu ručkova za  školsku godinu 2020./2021.- jednostavna nabava 7-2020**

VII. osnovna škola Varaždin provela je jednostavnu nabavu za nabavu ručkova za školsku godinu 2020./2021.  Procijenjena vrijednost predmeta nabave iznosi  80.000,00 kuna bez PDV-a. Pozive  za dostavu ponuda Škola je poslala na tri gospodarska subjekta  te objavom na web stranici Škole.

1. AQUACITY  d.o.o. VARAŽDIN, Hallerova aleja 8, 42000 Varaždin
2. GASTRO – TIM d.o.o. VARAŽDIN
3. PIVNICA STARI MLIN Trnovec  Bartolovečki

Zaprimljena je jedna ponuda od  AQUACITY  d.o.o. VARAŽDIN,  Hallerova aleja 8, 42000 Varaždin po cijeni od 11,90  kuna po obroku bez  PDV-a.

Ravnatelj traži suglasnost članova Školskog odbora da se sa odabranim ponuditeljem  AQUACITY  d.d. Varaždin, Hallerova aleja 8, Varaždin  sklopi ugovor sukladno ponudi i dokumentaciji nabave.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno prihvaća prijedlog ravnatelja i donosi Odluku da se sklopi Ugovor sa ponuditeljem  AQUACITY  d.d. Varaždin, Hallerova aleja 8, 42000 Varaždin  za nabavu ručkova za školskoj godini 2020./2021. po cijeni od 11,90  kuna po obroku bez  PDV-a.**

**AD/4.**

Prelazi se na četvrtu točku dnevnog reda - **Davanje suglasnost ravnatelju škole za sklapanje Ugovora o radu sa Sanjom Habek, učiteljicom njemačkog jezika na neodređeno nepuno radno  vrijeme, 27 sati tjedno**

Sanja Habek, učiteljica njemačkog jezika  radi na dvije škole u Srednjoj školi „Arboretum Opeka“ Marčan, Vinica i u VII. osnovnoj školi Varaždin  od 1.9.2020. godine, radi usklađenja dviju škola došlo je do povećanja ukupnog radnog vremena  s 26 sati tjedno na 27 sati tjedno.

Ravnatelj traži  suglasnost Školskog odbora  za sklapanje Ugovora o radu na  27 sati tjedno.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno prihvaća prijedlog ravnatelja i daje suglasnost da se sklopi Ugovor o radu sa Sanjom Habek, učiteljicom njemačkog jezika  na neodređeno nepuno radno vrijeme na 27 sati rada tjedno.**

**AD/5.**

Prelazi se na petu točku dnevnog reda - **Donošenje Pravilnika o radu školske knjižnice**

Pravilnikom o radu školske knjižnice  uređuje se ustrojstvo školske knjižnice, djelatnost i zadaće školske knjižnice, rad školskog knjižničara, ustroj i korištenje knjižničnog fonda, osnivanje i obveze knjižničnog odbora,  prava i dužnosti korisnika knjižnice u VII. osnovnoj školi Varaždin, radno vrijeme školske knjižnice, žigovi školske knjižnice te zaštita knjižnične građe.

Djelatnost školske knjižnice, kao sastavnog dijela odgojno-obrazovnog  procesa i knjižničnog sustava, obavlja se u skladu sa Zakonom o  knjižnicama i knjižničnoj djelatnosti, Standardom za školske knjižnice te ovim Pravilnikom.  Djelatnost školske knjižnice ostvaruje se kao neposredna odgojno-obrazovna djelatnost, stručna knjižnična djelatnost i kulturna i javna djelatnost.

Stupanjem na snagu ovoga Pravilnika prestaje važiti Pravilnik o radu školske knjižnice  KLASA: 003-05/15-01-3; URBROJ: 2186-32/15-01-1 od 15. svibnja 2015. godine.

Ovaj Pravilnik stupa na snagu osmog dana od dana objavljivanja na oglasnoj ploči Škole.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno donosi Pravilnika o radu školske knjižnice. Stupanjem na snagu ovoga Pravilnika prestaje važiti Pravilnik o radu školske knjižnice  KLASA: 003-05/15-01-3; URBROJ: 2186-32/15-01-1 od 15. svibnja 2015. godine. Ovaj Pravilnik stupa na snagu osmog dana od dana objavljivanja na oglasnoj ploči Škole.**

**AD/6.**

Prelazi se na šestu točku **- Imenovanje knjižničnog odbora VII. osnovne škole Varaždin**

Knjižnični odbor raspravlja i odlučuje o radu školske knjižnice, prati ostvarenje rada u knjižnici, daje Školskom odboru, Učiteljskom vijeću i ravnatelju prijedloge i mišljenja u svezi s radom školske knjižnice, predlaže nabavu knjižnične građe te opremu za školsku knjižnicu, odlučuje o izdavanju članske knjižnice, obavlja druge poslove vezane za djelatnost knjižnice.

Prijedlog za imenovanje knjižničnog odbora VII. osnovne škole Varaždin :

Vlasta Pokos, za predsjednicu, Adela Brozd, za člana i  Sanju Habek, za člana

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno imenuje članove knjižničnog odbora  Vlastu Pokos za predsjednicu, Adela Brozd za člana i  Sanju Habek za člana.**

**Članovi knjižničnog odbora imenuju se na dvije godine i mogu biti ponovo imenovani.**

**AD/7.**

Prelazi se na zadnju točku dnevnog reda **- Ostala pitanja**

**Ostalih pitanja i prijedloga nije bilo.**

**Kako je dnevni red iscrpnjen, predsjednik Školskog odbora zaključuje sjednicu.**

**Ovaj zapisnik ima četiri stranice.**

**Zapisnik vodila: Predsjednik Školskog odbora:**

**Renata Beljšćak Nikola Sedlar**

**KLASA: 003-06/20-01-20**

**URBROJ: 2186-91/20-01-2**